pythainlp/thai-wiki-dataset-v4 huggingface dataset:
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วย อำเภอพระประแดง, อำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลบางเมือง ตำบลแพรกษา ตำบลท้ายบ้าน และตำบลปากน้ำ) และกิ่งอำเภอพระสมุทรเจดีย์
เขตเลือกตั้งที่ 2.
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ และตำบลสำโรงเหนือ)
ภาษาฮีบรูสมัยใหม่

ภาษาฮีบรูสมัยใหม่  มีอีกชื่อว่า ภาษาฮีบรูอิสราเอล หรือสั้น ๆ ว่า ฮีบรู เป็นรูปแบบมาตรฐานของภาษาฮีบรูที่ใช้พูดในปัจจุบัน ถือเป็นภาษาราชการของประเทศอิสราเอลที่ได้รับการพัฒนาเป็นส่วนหนึ่งของการฟื้นฟูภาษาฮีบรูในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 และเป็นภาษาคานาอันภาษาเดียวที่ยังคงมีผู้ใช้งาน ภาษาฮีบรูสมัยใหม่ที่ใช้ตรงกับช่วงการก่อตั้งรัฐอิสราเอล ซึ่งใช้ภาษาฮีบรูเป็นภาษาประจำชาติ เป็นเพียงตัวอย่างภาษาเดียวที่ฟื้นฟูภาษาได้อย่างประสบความสำเร็จแบบบริบูรณ์
ภาษาฮีบรู ภาษาเซมิติกตะวันตกเฉียงเหนือในตระกูลภาษาแอโฟรเอชีแอติก พูดกันตั้งแต่สมัยโบราณและเป็นภาษาพื้นเมืองของชาวยิวจนถึงศตวรรษที่ 3 ก่อน ค.ศ. ที่แทนที่ด้วยภาษาแอราเมอิกตะวันตก ภาษาย่อยของภาษาแอราเมอิก ภาษาท้องถิ่นหรือภาษาหลักของภูมิภาคที่ชาวยิวอพยพอยู่ และภายหลังคือภาษาอาหรับยิว ลาดิโน, ยิดดิช และกลุ่มภาษายิวอื่น ๆ แม้ว่ายังมีผู้ใช้ภาษาฮีบรูในเชิงพิธีทางศาสนา, กวีกับวรรณกรรม และจดหมายโต้ตอบ ภาษานี้จึงกลายเป็นภาษาพูดที่สูญแล้ว
เมื่อปลายคริสต์ศตวรรษที่ 19 Eliezer Ben-Yehuda นักภาษาศาสตร์ชาวรัสเซียเชื้อสายยิว เริ่มต้นขบวนการในการฟื้นฟูภาษาฮีบรูเป็นภาษาที่มีชีวิต โดยมีแรงบันดาลใจจากความปรารถนาที่จะอนุรักษ์วรรณกรรมฮีบรูและชาติฮีบรูจำเพาะในเนื้อหาของลัทธิไซออนนิสต์ หลังจากนั้น ผู้พูดภาษายิดดิชและลาดิโนจำนวนมากถูกสังหารในฮอโลคอสต์ หรือหนีไปอิสราเอล และผู้พูดภาษาอาหรับยิวหลายคนก็อพยพไปอิสราเอลในการอพยพของชาวยิวจากโลกมุสลิม โดยหลายคนหันไปใช้ภาษาฮีบรูสมัยใหม่
ปัจจุบันมีผู้พูดภาษาฮีบรูประมาณ 9–10 ล้านคน โดยนับรวมผู้พูดเป็นภาษาแม่ ผู้พูดได้คล่อง และผู้พูดไม่คล่อง ในจำนวนนี้ประมาณ 6 ล้านคนพูดภาษานี้เป็นภาษาแม่ ส่วนใหญ่เป็นชาวยิวที่เกิดในประเทศอิสราเอลหรืออพยพเข้ามาตอนยังเด็ก ส่วนที่เหลือแบ่งเป็น: 2 ล้านคนเป็นผู้อพยพเข้าอิสราเอล; 1.5 ล้านคนเป็นชาวอาหรับอิสราเอลที่มักพูดภาษาอาหรับเป็นภาษาแม่ และครึ่งล้านคนเป็นชาวอิสราเอลที่อยู่ต่างประเทศหรือชาวยิวพลัดถิ่น
ตามกฎหมายอิสราเอล องค์กรที่กำกับดูแลการพัฒนาภาษาฮีบรูสมัยใหม่อย่างเป็นทางการคือ Academy of the Hebrew Language (สถาบันภาษาฮีบรู) ที่มีสำนักงานใหญ่อยู่ที่มหาวิทยาลัยฮีบรูแห่งเยรูซาเลม
ชื่อ.
คำศัพท์ทางวิชาการที่ใช้กันมากที่สุดสำหรับภาษานี้คือ "ภาษาฮีบรูสมัยใหม่" ("ʿivrít ħadašá[h]") คนส่วนใหญ่เรียกแบบสั้นเป็น "ฮีบรู" ("Ivrit")
คำว่า "ภาษาฮีบรูสมัยใหม่" ได้รับการอธิบายว่า "มีปัญหาบ้างเล็กน้อย" เนื่องจากคำนี้แสดงความนัยถึงการแบ่งยุคสมัยที่ไม่กำกวมจากภาษาฮีบรูไบเบิล #เปลี่ยนทาง (חיים רוזן) สนับสนุนให้ใช้คำว่า "ภาษาฮีบรูอิสราเอล" ที่ตอนนี้มีการใช้งานอย่างแพร่หลาย ด้วยเหตุว่าภาษานี้ "แสดงถึงธรรมชาติที่ไม่เป็นไปตามลำดับเวลาของภาษาฮีบรู" ใน ค.ศ. 1999 กิลอัด ซูเกร์มัน นักภาษาศาสตร์ชาวอิสราเอล เสนอคำว่า "Israeli" เพื่อแทนต้นกำเนิดหลายแห่งของตัวภาษา#เปลี่ยนทาง 
ภูมิหลัง.
ประวัติศาสตร์ภาษาฮีบรูสามารถแบ่งได้ออกเป็น 4 ช่วงหลัก:
ข้อมูลยิวร่วมสมัยกล่าวถึงภาษาฮีบรูว่าเจริญรุ่งเรืองในฐานะภาษาพูดในอาณาจักรอิสราเอลและยูดาห์เมื่อประมาณ 1200 ถึง 586 ปีก่อน ค.ศ. นักวิชาการโต้แย้งเกี่ยวกับระดับที่ภาษาฮีบรูยังคงเป็นภาษาพูดพื้นเมืองต่อหลังการคุมขังแห่งบาบิโลน เมื่อภาษาแอราเมอิกเก่ากลายเป็นภาษาสากลที่มีอิทธิพลในภูมิภาค
ภาษาฮีบรูสูญสิ้นสถานะภาษาถิ่นในช่วง ค.ศ. 200 ถึง 400 โดยเสื่อมถอยหลังกบฏ Bar Kokhba ใน ค.ศ. 132–136 ซึ่งทำลายล้างประชากรในยูเดีย หลังการเนรเทศ ภาษาฮีบรูจึงจำกัดอยู่ในการใช้งานในทางศาสนาและผลงานประพันธ์
ความกลม

ความกลม (Roundness) คือการวัดว่ารูปร่างของวัตถุใกล้เคียงกับวงกลมทางคณิตศาสตร์มากเพียงใด ความกลมใช้ในมิติสองมิติ เช่น หน้าตัดวงกลมตามแนวยาวของวัตถุทรงกระบอก เช่น เพลา หรือ ลูกกลิ้งทรงกระบอกในแบริ่ง ใน การกำหนดและการควบคุมมิติทางเรขาคณิต การควบคุมทรงกระบอกสามารถรวมถึงความเที่ยงตรงของแนวยาว ที่ทำให้ได้มาซึ่ง ทรงกระบอก (cylindricity) ส่วนที่คล้ายกันในมิติสามมิติ (สำหรับทรงกลม) เรียกว่า "สเฟียซิตี้" (sphericity)
ความกลมถูกกำหนดโดยลักษณะเด่นของรูปร่างมากกว่าการกำหนดขอบหรือมุม หรือ ความขรุขระของพื้นผิวของวัตถุที่ผลิต วงรีที่เรียบสามารถมีความกลมต่ำได้หากมี ความเยื้องศูนย์สูง รูปหลายเหลี่ยมสม่ำเสมอจะเพิ่มความกลมเมื่อจำนวนด้านเพิ่มขึ้น แม้ว่ามันจะยังมีขอบที่แหลมอยู่ก็ตาม
ใน ธรณีวิทยาและการศึกษาตะกอน (ซึ่งอนุภาคสามมิติเป็นสิ่งสำคัญ) ความกลมถือเป็นการวัดความขรุขระของพื้นผิว ในขณะที่รูปร่างโดยรวมอธิบายโดยสเฟียซิตี้
คำจำกัดความแบบง่าย.
การวัดความกลมตามมาตรฐาน ISO คือความแตกต่างของรัศมีระหว่าง วงกลมแนบใน และ วงกลมแนบนอก นั่นคือขนาดที่มากที่สุดและน้อยที่สุดสำหรับวงกลมที่พอดีภายในและครอบคลุมรูปร่าง
เส้นผ่านศูนย์กลาง.
การมี เส้นผ่านศูนย์กลางคงที่เมื่อวัดจากมุมต่างๆ รอบรูปร่างมักถือว่าเป็นการวัดความกลมที่ง่าย แต่นี่อาจทำให้เข้าใจผิดได้
แม้ว่าเส้นผ่านศูนย์กลางคงที่เป็น เงื่อนไขที่จำเป็น สำหรับความกลม แต่ก็ไม่ใช่ เงื่อนไขที่เพียงพอ เพราะยังมีรูปร่างที่มีเส้นผ่านศูนย์กลางคงที่แต่ห่างไกลจากความกลม ตัวอย่างทางคณิตศาสตร์เช่น สามเหลี่ยม Reuleaux และในชีวิตประจำวันเช่น เหรียญ 50 เพนนี (เหรียญอังกฤษ) แสดงให้เห็นถึงปรากฏการณ์นี้
การเลื่อนออกจากศูนย์.
ความกลมไม่ได้อธิบายการเลื่อนออกจากศูนย์ของรูปร่างจากจุดศูนย์กลางที่คาดการณ์ไว้ เพียงแต่พูดถึงรูปร่างโดยรวมเท่านั้น
นี่เป็นสิ่งสำคัญในกระบวนการผลิต เช่น เพลาข้อเหวี่ยง และวัตถุที่คล้ายกัน ซึ่งนอกจากต้องวัดความกลมของ แบริ่ง หลายตัวแล้ว ยังต้องวัดการจัดแนวของมันตามแกนด้วย
การคำนวณในสองมิติ.
มีการสร้างกราฟวงกลมหมุนเต็มรอบ โดยที่มุม <math>\theta_i</math> แต่ละค่า วัดรัศมี <math>R_i</math> หรือระยะห่างระหว่างจุดศูนย์กลางการหมุนและจุดผิวพื้น ทำการฟิตค่าเหล่านี้โดยวิธี least-squares กับข้อมูลเพื่อตีค่าพารามิเตอร์ของวงกลม:
<math>
\hat{R} = \frac{1}{N}\sum\limits_{i=1}^N R_i
</math>
<math>
</math>
<math>
</math>
ค่าที่เบี่ยงเบนจากวงกลมที่สมบูรณ์ (หรือที่เรียกว่า "ไม่กลม") คำนวณได้ดังนี้:
<math>
</math>
การวัดความกลม.
การวัดความกลมมีความสำคัญมากใน มาตรวิทยา มีการวัดจุดต่างๆ บนวัตถุ สองวิธีพื้นฐานที่ใช้คือวิธีภายใน (intrinsic) และภายนอก (extrinsic)
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วย อำเภอพระประแดง, อำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลปากน้ำ และตำบลท้ายบ้าน) และ กิ่งอำเภอพระสมุทรเจดีย์
เขตเลือกตั้งที่ 2.
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษา ตำบลบางเมือง และตำบลสำโรงเหนือ)
ค่าคงที่กรวย

ใน เรขาคณิต ค่าคงที่กรวย (หรือ ค่าคงที่ชวาร์สชิลด์ ตาม คาร์ล ชวาร์สชิลด์) เป็นปริมาณที่เป็นปริมาณที่อธิบายภาคตัดกรวยและแสดงด้วยตัวอักษร Kค่าคงที่นี้กำหนดโดย "K" ค่าคงที่นี้กำหนดโดย <math display="block">K = -e^2, </math> โดยที่ "e" คือ ความเยื้องศูนย์กลาง ของหน้าตัดกรวย
สมการของภาคตัดกรวยที่มีจุดยอดที่ จุดกำเนิด และสัมผัสแกน y คือ
<math display="block">y^2-2Rx+(K+1)x^2 = 0</math>
หรือ
<math display="block"> x = \dfrac{y^2}{R+\sqrt{R^2-(K+1)y^2}}</math>
โดยที่ "R" คือ รัศมีความโค้ง ที่ "x" = 0
การกำหนดนี้ใช้ใน ทัศนศาสตร์เรขาคณิต เพื่อระบุพื้นผิวเลนส์และกระจกที่เป็นรูป ทรงรีแบน ("K" > 0), ทรงกลม ("K" = 0), ทรงรียาว (0 > "K" > −1), พาราโบลอยด์ ("K" = −1), และ ไฮเพอร์โบลอยด์ ("K" < −1) เมื่อ การประมาณค่าแบบพาราเซียล ถูกต้อง พื้นผิวออปติกสามารถถือเป็นพื้นผิวทรงกลมที่มีรัศมีเท่ากันได้
ความสัมพันธ์สมมาตร

ความสัมพันธ์สมมาตร (Symmetric relation) เป็นประเภทของ ความสัมพันธ์แบบทวิภาค โดยนิยามอย่างเป็นทางการ ความสัมพันธ์ทวิภาค "R" บน เซต "X" จะเป็นสมมาตรก็ต่อเมื่อ:
 <math>\forall a, b \in X(a R b \Leftrightarrow b R a) </math>
ซึ่งสัญลักษณ์ "aRb" หมายถึง #เปลี่ยนทาง 
ตัวอย่างของความสัมพันธ์สมมาตรคือ ความสัมพันธ์ "เท่ากัน" เพราะหาก #เปลี่ยนทาง เป็นจริงแล้ว #เปลี่ยนทาง ก็จะเป็นจริงเช่นกัน หาก "R"T แทน ความสัมพันธ์ผกผัน ของ "R" แล้ว "R" จะเป็นสมมาตรก็ต่อเมื่อ #เปลี่ยนทาง 
สมมาตร พร้อมกับ ความสัมพันธ์สะท้อนกลับ และ ความสัมพันธ์ผ่านกันได้ เป็นคุณสมบัติที่กำหนด ความสัมพันธ์สมมูล
ความสัมพันธ์กับความสัมพันธ์แบบไม่สมมาตรและแบบแอนตี้สมมาตร.
ตามนิยาม ความสัมพันธ์ที่ไม่ว่างไม่สามารถเป็นได้ทั้งสมมาตรและ ความสัมพันธ์ไม่สมมาตร (ซึ่งหาก "a" มีความสัมพันธ์กับ "b" แล้ว "b" ไม่สามารถมีความสัมพันธ์กับ "a" แบบเดียวกันได้) อย่างไรก็ตาม ความสัมพันธ์สามารถไม่ใช่ทั้งสมมาตรและไม่สมมาตร เช่น "น้อยกว่าหรือเท่ากับ" และ "ล่า"
สมมาตรและ ความสัมพันธ์แอนตี้สมมาตร (ซึ่งกรณีเดียวที่ "a" มีความสัมพันธ์กับ "b" และ "b" มีความสัมพันธ์กับ "a" ได้ คือเมื่อ #เปลี่ยนทาง) แท้จริงแล้วไม่ขึ้นต่อกัน ดังตัวอย่างเหล่านี้:
คุณสมบัติ.
ความสัมพันธ์ที่เป็น ความสัมพันธ์สมมาตร และ ความสัมพันธ์ถ่ายทอดได้ จะเป็น ความสัมพันธ์เกือบสะท้อนกลับ (quasireflexive relation) เสมอ
วิธีหนึ่งในการนับจำนวนความสัมพันธ์แบบสมมาตรบนเซตที่มีสมาชิก "n" ตัว คือ สังเกตว่าในตัวแทนเมทริกซ์แบบไบนารีของความสัมพันธ์นั้น สามเหลี่ยมด้านบนขวาจะเป็นตัวกำหนดความสัมพันธ์ทั้งหมด ซึ่งสามารถกำหนดได้อย่างอิสระ ดังนั้นจะมีจำนวนความสัมพันธ์สมมาตรเท่ากับจำนวนเมทริกซ์ไบนารีขนาด #เปลี่ยนทาง ที่กำหนดเฉพาะสามเหลี่ยมด้านบนขวาได้ ซึ่งก็คือ 2"n"("n"+1)/2 แบบ
หมายเหตุ: #เปลี่ยนทาง หมายถึง จำนวนสเตอร์ลิงชนิดที่สอง
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วย อำเภอพระประแดง และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลปากน้ำ ตำบลท้ายบ้าน ตำบลแหลมฟ้าผ่า ตำบลนาเกลือ ตำบลบ้านคลองสวน ตำบลในคลองบางปลากด และตำบลปากคลองบางปลากด)
เขตเลือกตั้งที่ 2.
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษา ตำบลบางเมือง และตำบลสำโรงเหนือ)
เทศบาลตำบลบ้านเพชร

บ้านเพชร เป็นเทศบาลตำบลแห่งหนึ่งในอำเภอบำเหน็จณรงค์ จังหวัดชัยภูมิ โดยมีพื้นที่ครอบคลุมบางส่วนของตำบลบ้านเพชร 
ประวัติ.
ตำบลบ้านเพชรได้มีการจัดตั้งสุขาภิบาลบ้านเพชรเมื่อวันที่ 3 สิงหาคม 2499 ในท้องที่บางส่วนของตำบลบ้านเพชร และได้ยกฐานะเป็นเทศบาลตำบลเมื่อวันที่ 25 พฤษภาคม 2542 ด้วยผลของกฎหมาย
การปกครอง.
เทศบาลตำบลบ้านเพชรครอบคลุมพื้นที่บางส่วนของตำบลบ้านเพชร ประกอบด้วย 5 หมู่บ้าน ดังนี้
การศึกษา.
มีโรงเรียนในเขตเทศบาลตำบลบ้านเพชร 2 แห่งดังนี้
ประสบการณ์นิยม

ทางด้านปรัชญา ประสบการณ์นิยม หรือ ประจักษนิยม  เป็นมุมมองทางญาณวิทยา ซึ่งถือว่าความรู้หรือการให้เหตุผลที่แท้จริงมาจาก ประสบการณ์จากการรับสัมผัสและหลักฐานเชิงประจักษ์ เท่านั้นหรือเป็นส่วนใหญ่ เป็นหนึ่งในมุมมองที่แข่งขันกันกับอีกหลายมุมมองในญาณวิทยา ร่วมกับเหตุผลนิยมและกังขาคติ นักประสบการณ์นิยมโต้แย้งว่าประสบการณ์นิยมเป็นวิธีการที่เชื่อถือมากกว่าในการค้นหาความจริงมากกว่าการใช้ เหตุผลเชิงตรรกะเพียงอย่างเดียว เพราะมนุษย์มีอคติทางความคิดและข้อจำกัดซึ่งนำไปสู่ข้อผิดพลาดในการตัดสิน ประสบการณ์นิยมเน้นย้ำถึงบทบาทสำคัญของหลักฐานเชิงประสบการณ์ ในการก่อตัวของแนวคิด มากกว่ามโนภาพแต่กำเนิดหรือ ประเพณี นักประสบการณ์นิยมอาจโต้แย้งว่าประเพณี (หรือธรรมเนียมปฏิบัติ) เกิดขึ้นเนื่องมาจากความสัมพันธ์ของประสบการณ์จากการรับสัมผัสก่อนหน้า
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรปราการทั้งจังหวัด
กองเรือยุทธการ

กองเรือยุทธการ  คือกำลังหลักในส่วนกำลังรบของกองทัพเรือไทย ควบคุมการปฏิบัติการทางเรือและการสงครามพิเศษทางเรือ ก่อตั้งขึ้นเมื่อวันที่ 19 ธันวาคม พ.ศ. 2466 กองบัญชาการตั้งอยู่ที่ ตำบลสัตหีบ อำเภอสัตหีบ จังหวัดชลบุรี
ประวัติ.
กองเรือยุทธการเกิดขึ้นมาพร้อมกับการใช้กำลังรบทางเรือของไทยในอดีต แต่ในอดีตไม่มีการแบ่งเหล่าหรือหน่วยงานชัดเจนนัก กระทั่งในรัชกาลที่ 4 ได้มีการแบ่งหน่วยกำลังรบออกเป็นหมวดหมู่ ซึ่งกำลังทางน้ำแบ่งออกเป็น 2 หน่วย คือ ทหารเรือวังหน้า สังกัดการบัญชาการจากพระบาทสมเด็จพระปิ่นเกล้าเจ้าอยู่หัว และทหารเรือสำหรับรบ สังกัดการบัญชาการจากเจ้าพระยาบรมมหาศรีสุริยะวงศ์ว่าที่สมุหกลาโหม ต่อมาในรัชสมัยรัชกาลที่ 5 ได้มีการโปรดเกล้าให้มีการปรับปรุงโครงสร้างหน่วยกำลังทางเรือให้ทันสมัยเทียบเท่ากับกำลังทางเรือของยุโรป แบ่งออกเป็น 2 หน่วยใหญ่ คือ กรมเรือพระที่นั่งเวสาตรี (Royal Yacht Troops) ประกอบด้วยเรือกลเล็ก เรือพระที่นั่ง และเรือหลวงไม่ติดอาวุธ ขึ้นตรงต่อกรมแสง และกรมอรสุมพร (Gun Vessels) ประกอบด้วยเรือรบที่ติดอาวุธ ขึ้นต่อกรมพระกลาโหม ซึ่งต่อมาใน พ.ศ. 2430 ได้โปรดเกล้าให้รวมและจัดตั้ง กรมทหารเรือ เพื่อบังคับบัญชาทหารเรือทั้งหมด สังกัดอยู่ใต้กรมยุทธนาธิการที่บัญชาการร่วมกันทั้งทหารบกและทหารเรือ ก่อนจะแยกออกมาขึ้นตรงต่อพระมหากษัตริย์ในปี พ.ศ. 2434
จากนั้นในรัชสมัยรัชกาลที่ 6 กรมทหารเรือถูกยกฐานะขึ้นเป็นกระทวงทหารเรือ พร้อมทั้งตั้งหน่วยเพื่อดูแลกำลังทางเรือขึ้นมาโดยเฉพาะเมื่อวันที่ 19 ธันวาคม พ.ศ. 2466 ชื่อว่า "กองทัพเรือ" เป็นหน่วยขึ้นตรงต่อกระทรวงทหารเรือ จากนั้นในปี พ.ศ. 2475-2476 ได้มีการเปลี่ยนชื่อหน่วย กองทัพเรือ เป็นชื่อว่า "กองเรือรบ" ประกอบกับในรัชสมัยรัชกาลที่ 7 ได้มีพระกรุณาโปรดเกล้าในรวมกระทรวงทหารบก และกระทรวงทหารเรือ รวมกันเป็นกระทรวงกลาโหม และในปี พ.ศ. 2477 กระทรวงทหารเรือได้เปลี่ยนชื่อเป็นกองทัพเรือ ให้สอดคล้องกับกองทัพบก เวลาต่อมากองเรือรบจึงได้เปลี่ยนชื่อเป็น กองเรือยุทธการในปี พ.ศ. 2498 และใช้งานมาจนถึงปัจจุบัน
ในปี พ.ศ. 2567 กองเรือยุทธการได้นำเรือตรวจการณ์ใกล้ฝั่ง ต.99 ขึ้นมาจัดแสดงบริเวณหน้าทางเข้ากองบัญชาการกองเรือยุทธการ เพื่อแสดงถึงการเชิดชูเรือของพ่อ ซึ่งเรือ ต.99 เป็นเรือที่พระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระราชดำริและพระบรมราชวินิจฉัยเกี่ยวกับการต่อเรือด้วยพระองค์เอง
ภารกิจ.
กองเรือยุทธการมีภารกิจในการจัดเตรียมกำลังทางเรือสำหรับการปฏิบัติการทางทะเล ปฏิบัติการในลำน้ำ และปฏิบัติการด้วยอากาศยานแบบต่าง ๆ เพื่อรักษาผลประโยชน์ของชาติและรักษาอธิปไตยของประเทศ คุ้มครองเรือประมง และทำหน้าที่ยามฝั่งในการช่วเหลือผู้ประสบภัยทางทะเล
นอกจากนี้กองเรือยุทธการยังเป็นหน่วยหลักในการประสานงานในการฝึกร่วมผสมทางทะเลกับมิตรประเทศต่าง ๆ เช่น กองทัพเรือสหรัฐ กองทัพเรืออินเดีย กองทัพเรือจีน ในรายการฝึกต่าง ๆ เช่น
โครงสร้าง.
กองเรือยุทธการ ประกอบด้วยโครงสร้างหน่วยงานภายใน ดังนี้
กองบัญชาการ.
กองบัญชาการ กองเรือยุทธการ ประกอบด้วยหน่วยงานภายใน ได้แก่
หน่วยขึ้นตรง.
กองเรือยุทธการ ประกอบด้วยหน่วยขึ้นตรง ได้แก่
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรปราการทั้งจังหวัด
หนังสือเศฟันยาห์

หนังสือเศฟันยาห์ (, "Ṣəfanyā"; บางครั้งถอดเป็นอักษรละตินว่า "Sophonias") เป็นส่วนที่ 8 ของหนังสือสิบสองผู้เผยพระวจนะน้อยในพันธสัญญาเดิมและคัมภีร์ฮีบรู อยู่ลำดับถัดจากหนังสือฮาบากุกและก่อนหน้าหนังสือฮักกัย "เศฟันยาห์" เป็นชื่อตัวสำหรับผู้ชายที่มักตีความให้มีความหมายว่า "พระยาห์เวห์ทรงซ่อน/คุ้มครอง" หรือ "พระยาห์เวห์ทรงหลบซ่อน" เจอโรมแห่งสไตรดอนผู้เป็นปิตาจารย์แห่งคริสตจักรตีความชื่อนี้ว่าหมายถึง "ยามขององค์เจ้านาย" ต้นฉบับดั้งเดิมของหนังสือเศฟันยาห์เขียนด้วยภาษาฮีบรูไบเบิล
เบ้งจ๋อง

เบ้งจ๋อง หรือ เม่งจง (เสียชีวิต ค.ศ. 271) มีชื่อในภาษาจีนกลางว่า เมิ่ง จง  ชื่อรอง กงอู่  ภายหลังเบ้งจ๋อง (เมิ่ง จง) เปลี่ยนชื่อเป็น เมิ่ง เหริน  เพื่อหลีกเลี่ยงการมีชื่อพ้องกับชื่อรองของจักรพรรดิซุนโฮ เบ้งจ๋องเป็นขุนนางของรัฐง่อก๊กในยุคสามก๊กของจีน มีตำแหน่งสูงสุดเป็นเสนาบดีโยธาธิการ (司空 "ซือคง") เบ้งจ๋องเป็นบุตรกตัญญูที่มีชื่อเสียงในจีนยุคโบราณ เรื่องราว "ร้องไห้ที่กอไผ่ก่อเกิดหน่อไม้" ใน"ยี่จับสี่เห่า" (ยี่สิบสี่ยอดกตัญญู) เป็นเรื่องราวเกี่ยวกับตัวเบ้งจ๋อง
ประวัติ.
เบ้งจ๋องเป็นชาวอำเภอเหมิง (𫑡縣 "เหมิงเซี่ยน") เมืองกังแฮ (江夏 "เจียงเซี่ย") ซึ่งปัจจุบันคืออำเภอเซี่ยวฉาง นครเซี่ยวก่าน มณฑลหูเป่ย์ เมื่อเบ้งจ๋องอยู่ในวัยเยาว์ไปขอเข้าศึกษากับลีซก (李肅 "หลี่ ซู่") ชาวเมืองลำหยง (南陽郡 "หนานหยางจฺวิ้น") เบ้งจ๋องศึกษาเล่าเรียนอย่างหนักทั้งกลางวันและกลางคืน หลี่ ซู่ยกย่องเบ้งจ๋องว่ามีความสามารถระดับอัครมหาเสนาบดี
หลังจากเข้ารับราชการในง่อก๊ก เบ้งจ๋องเริ่มจากการเป็นนายทหารในสังกัดของจู จฺวี้ (朱據) ผู้เป็นขุนพลม้าทะยาน (驃騎將軍 "เพี่ยวฉีเจียงจวิน") ต่อมาไปเป็นนายกองพันประจำอำเภอเหยียนฉือ (塩池司馬 "เหยียนฉือซือหม่า") และนายอำเภอของอำเภออู๋ (吳令 "อู๋ลิ่ง") ในช่วงที่เบ้งจ๋องดำรงตำแหน่งนายอำเภอของอำเภออู๋ มารดาของเบ้งจ๋องเสียชีวิต ตามกฎหมายของง่อก๊กในเวลานั้น การรีบกลับบ้านไปร่วมงานศพโดยไม่ได้รับอนุญาตจากทางการท้องถิ่นถือเป็นความผิดร้ายแรงถึงขั้นประหารชีวิต แต่เบ้งจ๋องรีบกลับบ้านไปร่วมงานศพโดยไม่คำนึงถึงความเสี่ยงที่จะถูกประหารชีวิต จากนั้นเบ้งจ๋องก็ไปที่บู๊เฉียง (武昌 "อู่ชาง"; ปัจจุบันคือนครเอ้อโจว มณฑลหูเป่ย์) เพื่อรับโทษ เบ้งจ้องได้รับการช่วยเหลือจากลกซุนจึงได้รับการละเว้นโทษประหารชีวิต ต่อมาเบ้งจ๋องได้รับการแต่งตั้งเป็นเจ้าเมือง (太守 "ไท่โฉ่ว") ของเมืองอิเจี๋ยง (豫章郡 "ยฺวี่จางจฺวิ้น") แล้วย้ายมาเป็นเสนาบดีกรมวัง (光祿勳 "กวางลู่ซฺวิน") หลังจากที่ซุนหลิมขึ้นมามีอำนาจในราชสำนักง่อก๊กในฐานะผู้สำเร็จราชแทนพระองค์ในรัชสมัยของซุนเหลียง เบ้งจ๋องก็มาอยู่ใต้บังคับบัญชาของซุนหลิม 
ในปี ค.ศ. 258 เบ้งจ๋องได้รับคำสั่งจากซุนหลิมให้อ่านออกเสียงประกาศต่อศาลบรรพกษัตริย์เรื่องการปลดซุนเหลียงจากตำแหน่งจักรพรรดิ หลังจากซุนหลิมตั้งให้ซุนฮิวขึ้นครองราชย์เป็นจักรพรรดิแทนที่ซุนเหลียง ซุนหลิมก็มีความคิดจะก่อกบฏ จึงให้เบ้งจ๋องเป็นตัวแทนของตนไปทูลขอซุนฮิวให้อนุญาตให้ซุนหลิมย้ายไปบู๊เฉียง ซุนฮิวทรงอนุญาต แต่หลังจากนั้นไม่นานซุนฮิวก็ทรงวางแผนเชิญซุนหลิมมางานเลี้ยงและสังหารซุนหลิมได้เป็นผลสำเร็จ
ในปี ค.ศ. 262 ซุนฮิวทรงแต่งตั้งให้เบ้งจ๋องเป็นเสนาบดีที่ปรึกษาฝ่ายขวา (右御史大夫 "โย่ว-ยฺวี่ฉื่อต้าฟู")
ในปี ค.ศ. 264 ซุนโฮจักรพรรดิลำดับสุดท้ายของง่อก๊กขึ้นครองราชย์ เนื่องจากพระองค์มีชื่อรองว่า "ยฺเหวียนจง" (元宗) เบ้งจ๋อง (เมิ่ง จง) จึงเปลี่ยนชื่อเป็น "เมิ่ง เหริน" (孟仁)
ในปี ค.ศ. 267 ซุนโฮทรงมีรับสั่งให้เบ้งจ๋อง (ในชื่อใหม่ว่า "เมิ่ง เหริน") และเหยา ซิ่น (姚信) ผู้เป็นเสนาบดีพิธีการ (太常 "ไท่ฉาง") นำเครื่องบูชาไปยังสุสานหมิงหลิง (明陵) อันเป็นสุสานของซุนโฮ (孫和 ซุน เหอ) พระบิดาของซุนโฮ เพื่อทูลเชิญวิญญาณของซุนโฮ ("ซุน เหอ") ที่สุสาน แล้วนำเสด็จไปสถิตยังศาล
ในปี ค.ศ. 268 เบ้งจ๋องได้เลื่อนตำแหน่งขึ้นเป็นเสนาบดีโยธาธิการ (司空 "ซือคง") 
เบ้งจ๋องเสียชีวิตในปี ค.ศ. 271 ศพได้รับการฝังที่บู๊เฉียง
ฮวน โรมัน ริเกลเม

ฮวน โรมัน ริเกลเม (เกิด 24 มิถุนายน 1978) เป็นอดีตนักฟุตบอลอาชีพชาวอาร์เจนตินาและปัจจุบันเป็นประธานสโมสรกลุบอัตเลติโกโบกายูนิออร์ส สโมสรที่เขาใช้เวลาส่วนใหญ่ในการเล่นอาชีพ เขาได้รับการยกย่องจากนักข่าว ผู้เล่น และโค้ชหลายคนว่าเป็นหนึ่งในเพลย์เมกเกอร์ที่ยิ่งใหญ่ที่สุดตลอดกาล
ริเกลเมเล่นในตำแหน่งกองกลางตั้งแต่ปี 1996 จนถึงปี 2015 โดยเริ่มต้นอาชีพค้าแข้งกับกลุบอัตเลติโกโบกายูนิออร์ส ซึ่งเขาคว้าแชมป์ไปได้ 11 รายการรวมถึงแชมป์ปริเมราดิบิซิออนเดอาร์เฆนตินา 5 สมัย แชมป์โกปาลิเบร์ตาโดเรส 3 สมัย และแชมป์อินเตอร์คอนติเนนตัล คัพ 1 สมัย ในปี 2002 เขาย้ายไปเล่นให้กับสโมสรฟุตบอลบาร์เซโลนาของสเปน แต่ช่วงเวลาของเขากับสโมสรนั้นสั้นมากเนื่องจากความสัมพันธ์ที่ไม่ค่อยดีกับลูวี ฟัน คาล ซึ่งเป็นหัวหน้าโค้ชในขณะนั้น ต่อมา ริเกลเมถูกยืมตัวไปเล่นให้กับบิยาร์เรอัล สโมสรคู่แข่งในลาลิกา และสโมสรก็ได้ซื้อตัวเขาไปร่วมทีมแบบถาวรในเวลาต่อมา ริเกลเมได้สร้างผลงานที่โดดเด่นให้กับบิยาร์เรอัล โดยพาทีมคว้าอันดับ 3 ในลาลิกา ฤดูกาล 2004–2005 และพาทีมเข้าสู่รอบรองชนะเลิศยูฟ่าแชมเปียนส์ลีกในฤดูกาลถัดมา ซึ่งเป็นครั้งแรกในประวัติศาสตร์ของสโมสร
ริเกลเมย้ายกลับมาที่โบคา จูเนียร์สในปี 2007 ด้วยสัญญายืมตัว ซึ่งเขาคว้าแชมป์โกปาลิเบร์ตาโดเรสได้อีกครั้ง และจบฤดูกาลด้วยการเป็นดาวซัลโวและผู้เล่นทรงคุณค่าของการแข่งขัน
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรปราการทั้งจังหวัด
เจ็ตสกี

เจ็ตสกี  เป็นชื่อยี่ห้อของยานพาหนะทางน้ำส่วนบุคคล (PWC) ที่ผลิตโดยคาวาซากิ บริษัทของประเทศญี่ปุ่น ซึ่งคำศัพท์นี้มักใช้กันทั่วไปเพื่ออ้างถึงยานพาหนะทางน้ำส่วนบุคคลทุกประเภทที่ใช้เพื่อนันทนาการเป็นหลัก และยังใช้เป็นคำกริยาเพื่ออธิบายการใช้ยานพาหนะทางน้ำส่วนบุคคลทุกประเภทเช่นกัน
ส่วนยานพาหนะทางน้ำส่วนบุคคลแบบเรือยนต์เล็กทั่วไปจะบรรทุกผู้โดยสารได้หนึ่งถึงสามคน โดยนั่งในลักษณะเดียวกับจักรยานหรือมอเตอร์ไซค์ทั่วไป
คู่ทนายต่างขั้ว

คู่ทนายต่างขั้ว  เป็นละครโทรทัศน์เกาหลีใต้ปี 2019 นำแสดงโดย จิน กู, ซอ อึน-ซู และยุน พัก เป็นการรีเมคจากละครโทรทัศน์ญี่ปุ่นชื่อเดียวกันที่ได้รับรางวัลในปี 2012 ออกอากาศทางช่องเจทีบีซี ระหว่างวันที่ 8 กุมภาพันธ์ – 30 มีนาคม 2019
เรื่องย่อ.
ซีรีส์เรื่องนี้เล่าเรื่องราวของทนายความสองคนที่ต่างสไตล์กันอย่างสุดขั้ว ซึ่งต้องมาร่วมงานกันเพื่อพิสูจน์ความบริสุทธิ์ให้กับลูกความของพวกเขา
ยี่จับสี่เห่า

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ยี่จับสี่เห่า หรือภาษาจีนกลางเรียกว่า เอ้อร์ฉือซื่อเซี่ยว  อาจแปลได้ว่า ยี่สิบสี่ยอดกตัญญู เป็นตำราเกี่ยวกับความกตัญญูในลัทธิขงจื๊อ เขียนโดยกัว จฺวีจิ้ง  ในยุคราชวงศ์หยวน (ค.ศ. 1260–1368) ตำรานี้มีอิทธิพลอย่างมากในตะวันออกไกลยุคกลางและนำมาใช้ในการสอนคุณธรรมตามคติของลัทธิขงจื๊อ
สำหรับยี่จับสี่เห่าในภาคภาษาไทยนั้น มีการแปลและจัดพิมพ์เผยแพร่ครั้งแรกเมื่อเดือนธันวาคม พ.ศ. 2479 โดยเป็นผลงานการแปลของ พระเจนจีนอักษร (สุดใจ ตัณฑากาศ) และเรียบเรียงโดย เถา ศรีชลาชัย (ในการจัดพิมพ์ครั้งต่อๆ มา ระบุชื่อเป็น ปรีดา ศรีชลาลัย) จัดพิมพ์โดยโรงพิมพ์โสภณพิพรรฒธนากร เพื่อแจกเป็นของชำร่วยในงานทำบุญอายุครบ 60 ปีของท่านผู้หญิงกลีบ มหิธร ในการแปลครั้งดังกล่าว เลือกเขียนทับศัพท์ชื่อเฉพาะภาษาจีนในเรื่องทั้งหมดเป็นอักษรไทยด้วยสำเนียงแต้จิ๋ว
ผู้เขียน.
โดยทั่วไปถือว่าผู้เขียน"ยี่จับสี่เห่า"คือกัว จฺวีจิ้ง  แต่มีแหล่งข้อมูลอื่นที่เสนอชื่อผู้เขียนหรือผู้เรียบเรียงที่อาจเป็นไปได้อีก 2 คน ได้แก่ กัว โฉ่วเจิ้ง  และกัว จฺวีเย่ 
คำวิจารณ์.
แนวคิดการแสดงความกตัญญูมีบทบาทเด่นในวัฒนธรรมจีนมาตั้งแต่สมัยโบราณ ถึงขนาดมีธรรมเนียมการไว้ทุกข์เพื่อแสดงความกตัญญ โดยผู้เป็นบุตรจะต้องละเว้นการทำงานประจำต่าง ๆ เป็นเวลาถึง 3 ปี เพื่อแสดงความอาลัยต่อบุพการีที่เสียชีวิต ในสังคมจีนนั้นมีสำนวนอยู่ว่า "เมื่อเจ้าผู้ปกครองสั่งให้ไพร่ฟ้าไปตาย ไพร่ฟ้าก็ต้องตายตามคำสั่ง บิดาปรารถนาให้บุตรไปตาย บุตรก็ต้องไปตายดุจเดียวกัน" และ "พึงแสวงหาข้าแผ่นดินผู้ภักดีจากครอบครัวที่มีบุตรกตัญญู"
แม้กระนั้น บางเรื่องราวที่ปรากฏใน "ยี่จับสี่เห่า" ก็ถูกมองว่าเป็นตัวอย่างที่ไม่ดีสำหรับในยุคร่วมสมัย เช่น เรื่องของก้วยกื๊อ ซึ่งเป็นตัวอย่างของความกตัญญูที่สุดขั้วมาก จากการที่เขาตัดสินใจจะฆ่าบุตรของตนเองเพื่อลดปากท้องของคนในบ้านให้สามารถมีอาหารเลี้ยงดูแม่ของตนเองได้ นอกจากนี้ยังรวมไปถึงเรื่องราวที่ตัวเอกของเรื่องทำร้ายร่างกายตนเองเพื่อให้บรรลุหน้าที่ผู้มีความกตัญญู เช่น เรื่องโง่วแม้ถอดเสื้อให้ยุงกัดเพื่อไม่ให้ยุงไปกินเลือดบุพการีของตน และเรื่องเฮ่งเสียงนอนถอดเสื้อเพื่อเจาะปล่องน้ำแข็งจับปลาไปให้แม่กิน เป็นต้น
บางเรื่องราวก็ปรากฏเสียงวิพากษ์วิจารณ์อย่างหนักและถูกมองว่าค้านกับหลักการของลัทธิขงจื๊อหลายประการ ตัวอย่างหนึ่งในกรณีนี้คือเรื่องราวของฉั่วสุนได้รับรางวัลจากโจรกบฏคิ้วแสดตอบแทนความกตัญญู เรื่องราวนี้ได้วาดภาพให้กลุ่มกบฏดังกล่าวมีภาพลักษณ์ที่ดีทั้งที่ๆ พวกเขาเหล่านั้นละเมิดหลักการของลัทธิขงจื๊อในแง่การจงรักภักดีต่อบ้านเมือง ตัวอย่างอีกกรณีหนึ่งคือเรื่องเล่าไล่จื้อทำตัวเป็นเด็กให้พ่อแม่สำราญใจ หลู่ ซฺวิ่น นักเขียนชาวจีนในยุคคริสต์ศตวรรษที่ 20 ได้วิจารณ์ไว้ว่าพฤติกรรมของเล่าไล่จื๊อ "เป็นการดูหมิ่นคนโบราณ และเป็นตัวอย่างที่ไม่ดีของชนรุ่นหลัง"
รายชื่อบุคคลสำคัญในเรื่อง.
"หมายเหตุ: ชื่อบุคคลในวงเล็บเป็นชื่อภาษาจีนในสำเนียงแต้จิ๋ว ตามหนังสือ "ยี่จับสี่เห่า" ฉบับแปลของพระเจนจีนอักษร หรือเป็นชื่อสำเนียงอื่นที่พบในวรรณกรรณจีนเรื่องอื่นฉบับภาษาไทย"
วาดรักจนกว่าจะหมดเวลา

วาดรัก...จนกว่าจะหมดเวลา (余命一年の僕が、余命半年の君と出会った話, Yomei Ichinen no Boku ga, Yomei Hantoshi no Kimi to Deatta Hanashi) เป็นภาพยนตร์ญี่ปุ่นแนว โรแมนติกดราม่า เขียนบทและกำกับโดย ทาคาฮิโระ มิกิ และแสดงนำโดย เร็น นางาเสะ และ นัตสึกิ เดงูจิ ภาพยนตร์เปิดตัวบน เน็ตฟลิกซ์ เมื่อวันที่ 27 มิถุนายน ค.ศ. 2024
การผลิต.
ภาพยนตร์นี้ได้รับการประกาศบน เน็ตฟลิกซ์ โดย Nikkatsu โดยอิงจากนิยายของ อาโอะ โมริตะ เรื่อง "Yomei Ichinen no Boku ga, Yomei Hantoshi no Kimi to Deatta Hanashi"
ฮาจิเมะ ยามาซากิ

ฮาจิเมะ ยามาซากิ (<ruby>山崎 元<rt>やまざき はじめ</rt></ruby>, 8 พฤษภาคม พ.ศ. 2501 - 1 มกราคม พ.ศ. 2567) เป็นนักวิจารณ์เศรษฐกิจชาวญี่ปุ่น เคยดำรงตำแหน่งกรรมการบริหารสินทรัพย์ของสหพันธ์สมาคมสงเคราะห์พนักงานสาธารณะแห่งชาติ ผู้แทนบริษัทมายเบนช์มาร์กจำกัด นักวิจัยรับเชิญ ณ สถาบันวิจัยเศรษฐกิจหลักทรัพย์รากุเต็ง (2548 - มีนาคม 2566) ศาสตราจารย์พิเศษของคณะเศรษฐศาสตร์ มหาวิทยาลัยดกเกียว (ปี 2553 - 2558)
เขาเป็นผู้เชี่ยวชาญด้านการจัดการสินทรัพย์ และการวิเคราะห์เศรษฐศาสตร์ทั่วไป มีบทบาทในด้านต่าง ๆ เช่น การจัดการเงิน เศรษฐศาสตร์ทั่วไป การเปลี่ยนอาชีพ และ การพัฒนาตนเอง
เขาได้รับการตรวจพบว่าเป็นมะเร็งหลอดอาหาร เมื่อเดือนสิงหาคม 2565 และเสียชีวิตเมื่อวันที่ 1 มกราคม 2567
พันธ์พยัคฆ์ จิตรเมืองนนท์

พันธุพยัคฆ์ จิตรเมืองนนท์ หรือมีชื่อจริงว่า เทวัญ แสงเงิน (ชื่อเล่น คล้าว) เกิด 7 มกราคม พ.ศ. 2539 เป็นนักมวยไทยชาวไทย มีฉายา "ยอดมวย 3 พ.ศ." เนื่องเป็นนักมวยคนแรกและคนเดียวของไทย ที่สามารถคว้ารางวัลนักมวยไทยยอดเยี่ยมของสมาคมผู้สื่อข่าวกีฬาแห่งประเทศไทย (สื่อมวลชนเรียก "ยอดมวย") 3 ปีซ้อน (พ.ศ. 2556–2558) โดยได้รับรางวัลครั้งแรกในวัยเพียง 17 ปี เขายังเป็นแชมป์จากสนามมวยเวทีราชดำเนิน รุ่น 105 , 108 ปอนด์, แชมป์สนามมวยเวทีลุมพินี รุ่น 118, 126 ปอนด์
ประวัติ.
พันธ์ุพยัคฆ์ จิตรเมืองนนท์ เกิดในจังหวัดสมุทรปราการ บิดาชื่อสุเทพ มารดาชื่อ วันเพ็ญ บิดามีบุตร 4 คน พันธ์ุพยัคฆ์เป็นบุตรคนที่ 3 บุตรทุกคนเป็นนักมวย ได้แก่ คมพยัคฆ์ (พี่ชายต่างแม่ของพันธ์ูพยัคฆ์) พยัคฆ์น้อย และน้องชาย เขี้ยวพยัคฆ์ จิตรเมืองนนท์ ซึ่งก็ได้รางวัลนักกีฬามวยไทยอาชีพดีเด่นของการกีฬาแห่งประเทศไทย ประจำปี 2562 
โดยพ่อเป็นแฟนมวย จึงส่งให้ลูกชายไปฝึกซ้อมมวยไทยตั้งแต่อายุยังน้อย ร่วมกับคมพยัคฆ์ พี่ชายต่างแม่ ขึ้นชกครั้งแรกในวัย 8 ปี โดยชนะน็อกตั้งแต่ไฟต์แรก จนกระทั่งอายุได้ 14 ปี เขาจึงย้ายมาอยู่กับค่ายจิตรเมืองนนท์ และสร้างชื่อเสียงด้วยการเป็นแชมป์ 2 รุ่นของสนามมวยมาตรฐานทั้งสองแห่งของประเทศไทย และรางวัลนักมวยไทยยอดเยี่ยม 3 ปีซ้อน
พันธุพยัคฆ์ได้แข่งขันในรายการ "วันแชมเปียนชิพ" ครั้งแรกเมื่อปี 2561 และผลชนะ 4 ครั้ง และแพ้ 2 ครั้ง จากนั้นเป็นครูมวยอยู่ที่ยิมอีโวล์ฟ ประเทศสิงคโปร์ หลังหายไป 2 ปี ก็กลับมาชกในรายการ "วันลุมพินี" วันที่ 18 ตุลาคม พ.ศ. 2567
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดนครนายก กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดนครนายก มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
สนิท สนิทยุทธการ ไทยานนท์

พลเอก สนิท สนิทยุทธการ ไทยานนท์ หรือ ขุนสนิทยุทธการ (24 มีนาคม พ.ศ. 2448 – 1 กรกฎาคม พ.ศ. 2512) เป็นนายทหารชาวไทย เคยดำรงตำแหน่งสำคัญ ๆ เช่น รองผู้บัญชาการทหารบก เสนาธิการทหารบก เจ้ากรมยุทธศึกษาทหารบก และแม่ทัพภาคที่ 2
ประวัติ.
ชีวิตส่วนตัว.
พลเอก สนิท สนิทยุทธการ ไทยานนท์ เกิดเมื่อวันที่ 24 มีนาคม พ.ศ. 2447 (นับแบบปัจจุบันคือปี พ.ศ. 2448) ที่ตำบลบ้านแหลม อำเภอบ้านปรก เมืองสมุทรสงคราม เป็นบุตรของอำมาตย์ตรี พระภักดีสมบัติ (สิงห์โต ไทยานนท์) กับยิ้ม ภักดีสมบัติ (สกุลเดิม ลัดดากลม) มีพี่น้องทั้งหมด 7 คน
พลเอก สนิท สนิทยุทธการ ไทยานนท์ สมรสกับกลิ่นผกา ไทยานนท์ (สกุลเดิม จารุโยธิน) ธิดาของเลื่อน จารุโยธิน กับหม่อมหลวงใหญ่ จารุโยธิน แต่ไม่มีบุตรธิดาด้วยกัน
การศึกษา.
พลเอก สนิท สนิทยุทธการ ไทยานนท์ สำเร็จการศึกษาจากโรงเรียนนายร้อยทหารบก สอบไล่ได้ชั้นมัธยมปีที่ 2 ในปี พ.ศ. 2467 และได้สำเร็จการศึกษาหลังรับราชการ ดังนี้
การทำงาน.
พลเอก สนิท สนิทยุทธการ ไทยานนท์ เริ่มรับราชการที่กองทัพบก ในเหล่าทหารราบ ตั้งแต่ปี พ.ศ. 2468 และได้ดำรงตำแหน่งสำคัญ ๆ เช่น
ราชการสงครามและชีวิตหลังเกษียณ.
พลเอก สนิท สนิทยุทธการ ไทยานนท์ เคยไปราชการสงครามในสนาม กรณีพิพาทอินโดจีน ในคราวพิพาทกับอินโดจีนฝรั่งเศส ในกรณีเรียกร้องดินแดนคืนตั้งแต่ปี พ.ศ. 2483 – พ.ศ. 2484 และเคยไปราชการในสนาม ในกรณีฉุกเฉินกรณีคราวสงครามมหาเอเชียบูรพา ตั้งแต่ปี พ.ศ. 2485 – พ.ศ. 2489
พลเอก สนิท เกษียณอายุราชการเป็นนายทหารพ้นราชการ สังกัดสำนักงานปลัดกระทรวงกลาโหม ตั้งแต่วันที่ 1 ตุลาคม พ.ศ. 2508
โดยหลังเกษียณได้ดำรงตำแหน่งประธานกรรมการ ธนาคารเอเชีย เพื่ออุตสาหกรรมและพาณิชยกรรม จำกัด จนถึงแก่อนิจกรรม
ถึงแก่อนิจกรรม.
พลเอก สนิท สนิทยุทธการ ไทยานนท์ ถึงแก่อนิจกรรมเมื่อวันที่ 1 กรกฎาคม พ.ศ. 2512 ที่โรงพยาบาลพระมงกุฎเกล้า เวลา 20.50 น. ด้วยโรคหัวใจวาย ณ โรงพยาบาลพระมงกุฎเกล้า สิริอายุได้ มีการสวดพระอภิธรรมศพที่ศาลาวัดโสมนัสวิหาร และงานพระราชทานเพลิงศพมีขึ้นที่เมรุหน้าพลับพลาอิศริยาภรณ์ วัดเทพศิรินทราวาส
เกียรติยศ.
เครื่องราชอิสริยาภรณ์.
พลเอก สนิท สนิทยุทธการ ไทยานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
หนังสือเศคาริยาห์

หนังสือเศคาริยาห์  เป็นหนังสือในศาสนายูดาห์ที่ถือกันว่าเขียนโดยเศคาริยาห์ ผู้เผยพระวจนะชาวฮีบรูในช่วงปลายศตวรรษที่ 6 ก่อนคริสตกาล ในคัมภีร์ฮีบรู หนังสือเศคาริยาห์เป็นส่วนหนึ่งของหนังสือสิบสองผู้เผยพระวจนะน้อยซึ่งอยู่ในภาคที่สองของคัมภีร์ฮีบรู ในพันธสัญญาเดิมของศาสนาคริสต์ หนังสือเศคาริยาห์ถือเป็นหนังสือที่แยกออกมาเป็นของตนเอง
บริบททางประวัติศาสตร์.
เศคาริยาห์เป็นหนึ่งในสามผู้เผยพระวจนะในยุคหลังจากการพลัดถิ่น คำเผยพระวจนะของเศคาริยาห์เกิดขึ้นในรัชสมัยของกษัตริย์ดาริอัสมหาราช บทที่ 1–8 ของหนังสือเศคาริยาห์อยู่ในสมัยเดียวกันกับคำเผยพระวจนะของฮัยกัย ส่วนบทที่ 9–14 (มักเรียกว่าเป็นเศคาริยาห์ที่สอง) เชื่อว่าเขียนในภายหลังคือในศตวรรษที่ 5 ก่อนคริสตกาลในช่วงปลายสมัยเปอร์เซียและต้นสมัยทอเลมี นักวิชาการเชื่อว่าเอเสเคียลผู้ผสมผสานระเบียบแบบแผนและนิมิตเข้าด้วยกัน มีอิมธิพลอย่างมากต่องานเขียนเชิงนิมิตของเศคาริยาห์ 1–8.
ในช่วงที่พลัดถิ่น ประชาชนจำนวนมากของราชอาณาจักร์ยูดาห์ถูกพาตัวไปยังบาบิโลน ซึ่งบรรดาผู้เผยพระวจนะบอกกับประชาชนในสร้างบ้านขึ้นที่นั่น บอกเป็นนัยว่าพวกเขาจะต้องใช้ชีวิตเป็นเวลายาวนานที่นั่น กษัตริย์ไซรัสมหาราชพิชิตจักรวรรดิบาบิโลนใหม่ได้เมื่อ 539 ปีก่อนคริสตกาล ในปีถัดมา พระองค์ออกพระราชกฤษฎีกาไซรัส ซึ่งถือเป็นจุดเริ่มต้นของการกลับคืนสู่ยูดาห์ครั้งแรกโดยการนำของเชชบัสซาร์
กษัตริย์ดาริอัสขึ้นครองราชย์เมื่อ 522 ปีก่อนคริสตกาล พระองค์แบ่งอาณานิคมจำนวนมากในจักรวรรดิออกเป็นแคว้น แต่แคว้นมีผู้ว่าราชการกำกับดูแล เศรุบบาเบลได้รับการแต่งตั้งเป็นผู้ว่าราชการของยูดาห์ (ซึ่งเวลานั้นเปลี่ยนเป็นแคว้น Yehud Medinata แห่งจักรวรรดิเปอร์เซีย) ในรัชสมัยของดาริอัส เศคาริยาห์ก็เริ่มเผยพระวจนะโดยเน้นไปที่การสร้างพระวิหารขึ้นใหม่ จักรวรรดิเปอร์เซียแตกต่างจากจักรวรรดิบาบิโลนตรงที่เปอร์เซียพยายามอย่างยิ่งที่รักษาความสัมพันธ์ฉันมิตรระหว่างเมืองขึ้นและเจ้านาย การสร้างพระวิหารขึ้นใหม่ได้รับการสนับสนุนจากกษัตริย์เปอร์เซียโดยหวังจะว่าจะทำให้ประชาชนท้องถิ่นมีความมั่นคง นโยบายนี้เป็นนโยบายที่ดีของชาวเปอร์เซีย และชาวยิวมองว่าเป็นพระพรจากพระเจ้า
ผู้เผยพระวจนะ.
ชื่อ "เศคาริยาห์" มีความหมายว่า "พระเจ้าทรงระลึกถึง" ไม่มีรายละเอียดมากนักเกี่ยวกับประวัติของเศคาริยาห์นอกเหนือจากที่สิ่งที่อนุมานได้จากหนังสือเศคาริยาห์ คาดกันว่าอิดโดที่เป็นปู่ของเศคาริยาห์เป็นหัวหน้าของครอบครัวปุโรหิตที่กลับมาพร้อมเศรุบบาเบล และเศคาริยาห์อาจเป็นทั้งปุโรหิตและผู้เผยพระวจนะ ข้อสันนิษฐานนี้ได้รับการสนับสนุนโดยความสนใจของเศคาริยาห์ในเรื่องพระวิหารและความเป็นปุโรหิต และจากการเทศนาของอิดโดในหนังสือพงศาวดาร
หนังสือมาลาคี

หนังสือมาลาคี ("") เป็นหนังสือเล่มสุดท้ายในหมวดเนวีอีมในคัมภีร์ฮีบรู (ทานัค) ตามสารบบแล้วหนังสือมาลาคีเป็นส่วนสุดท้ายของหนังสือสิบสองผู้เผยพระวจนะน้อย ในการเรียงลำดับในศาสนาคริสต์โดยส่วนมาก หมวดหนังสือผู้เผยพระวจนะเป็นส่วนสุดท้ายของพันธสัญญาเดิม ทำให้หนังสือมาลาคีเป็นหนังสือเล่มสุดท้ายก่อนเข้าสู่พันธสัญญาใหม่
นักวิชาการส่วนใหญ่ถือว่าหนังสือมาลาคีเป็นผลงานของผู้เขียนคนเดียว ซึ่งอาจระบุหรืออาจไม่ระบุด้วยชื่อว่ามาลาคี ชื่อมาลาคีโดยทั่วไปเข้าใจว่าเป็นชื่อเฉพาะ แม้ว่าความหมายในภาษาฮีบรูเป็นเพียงว่า "ผู้ส่งสารของเรา" (เซปทัวจินต์ระบุเป็น "ผู้ส่งสารของพระองค์") และอาจไม่ถือเป็นชื่อเฉพาะในช่วงเวลาที่หนังสือถูกเขียนขึ้น "มาลาคี" มักถูกสันนิษฐานว่าเป็นนามแฝงที่ผู้เขียนใช้เพื่อไม่ต้องเผชิญหน้ากับผลตอบรับจากคำเผยพระวจนะของตน ธรรมเนียมศาสนายูดาห์ระบุว่าหนังสือมาลาคีเขียนโดยเอสราธรรมาจารย์
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
ภูเขาทากามางาฮาระ

ภูเขาทากามางาฮาระ (高天原山, Takamagahara-yama) เป็นภูเขาในจังหวัดกุมมะของประเทศญี่ปุ่น ใกล้กับหมู่บ้านอูเอโนะ มีความสูง 1,978.6 เมตร (6,491 ฟุต 6 นิ้ว) คำว่า "ทากามากาฮาระ" เป็นชื่อของโลกสวรรค์ในตำนานญี่ปุ่น
อุบัติเหตุของเที่ยวบิน 123 ของสายการบินเจแปนแอร์ไลน์ เมื่อวันที่ 12 สิงหาคม 1985 ในตอนแรกถูกรายงานว่าเกิดขึ้นที่ภูเขาโอสึทากะ แต่ต่อมาได้รับการยืนยันว่าตกอยู่บนสันเขาของภูเขาทากามากาฮาระ ที่ความสูงประมาณ 1,565 เมตร (5,135 ฟุต) เหนือระดับน้ำทะเล โดยมีผู้เสียชีวิต 520 คน ทำให้อุบัติเหตุนี้ยังคงเป็นเหตุการณ์ที่มีผู้เสียชีวิตมากที่สุดจากอุบัติเหตุเครื่องบินลำเดียวในประวัติศาสตร์การบิน
พื้นที่นี้ต่อมาได้รับการเปลี่ยนชื่อเป็น "โอสึทากะ โนะ โอเนะ" (สันเขาของภูเขาโอสึทากะ) โดยนายกเทศมนตรีหมู่บ้านอูเอโนะ ทาเกโอะ คุโรซาวะ (อดีตผู้บังคับการเรือโทของกองทัพเรือจักรวรรดิญี่ปุ่น) มีศาลเจ้าอยู่บนยอดสันเขาเพื่อรำลึกถึงชีวิตที่สูญเสียจากอุบัติเหตุเที่ยวบิน 123 และถนนบนภูเขาที่ไปยังศาลเจ้าได้ถูกสร้างขึ้นเป็นส่วนหนึ่งของการชดเชยจากสายการบินเจแปนแอร์ไลน์
หมูเด้ง

หมูเด้ง เป็นฮิปโปโปเตมัสแคระเพศเมียที่อาศัยอยู่ในสวนสัตว์เปิดเขาเขียว อำเภอศรีราชา จังหวัดชลบุรี ประเทศไทย ซึ่งมีชื่อเสียงขึ้นในเดือนกันยายน พ.ศ. 2567 เมื่อมีภาพของหมูเด้งเป็นอินเทอร์เน็ตมีม
ประวัติ.
หมูเด้ง เกิดเมื่อวันที่ 10 กรกฎาคม พ.ศ. 2567 มีพ่อแม่คือโทนี่และโจน่า ชื่อของหมูเด้งได้รับเลือกผ่านการลงคะแนนของประชาชน โดยมีผู้ลงคะแนนให้กับชื่อ "หมูเด้ง" มากกว่า 20,000 คน หมูเด้งมีพี่หกตัว รวมถึง หมูตุ๋น ซึ่งเป็นฮิปโปโปเตมัสแคระที่ได้รับความนิยมของสวนสัตว์เปิดเขาเขียวเช่นกัน
ความนิยม.
สวนสัตว์เปิดเขาเขียวได้โพสต์ภาพของหมูเด้งบนเพจเฟซบุ๊กอย่างเป็นทางการ และได้กลายเป็นที่ชื่นชอบอย่างรวดเร็ว หมูเด้งได้ชื่อว่ามีความร่าเริงและกระตือรือร้นมากกว่าฮิปโปโปเตมัสแคระตัวอื่น ๆ และเพื่อตอบรับความนิยมของหมูเด้ง สวนสัตว์เปิดเขาเขียวจึงประกาศว่าจะวางจำหน่ายเครื่องแต่งกายและสินค้าที่ระลึกอื่น ๆ ที่ออกแบบอิงจากหมูเด้ง นอกจากนี้ร้านกาแฟแห่งหนึ่งได้ผลิตเค้กเหมือนจริงของหมูเด้ง ในประเทศญี่ปุ่นมีการโพสต์รูปแฟนอาร์ตที่ได้แรงบันดาลใจจากหมูเด้งในเอกซ์ อีกทั้งสินค้าและบริการต่าง ๆ ได้นำหมูเด้งมาเป็นส่วนหนึ่งของโฆษณาประชาสัมพันธ์กิจการด้วย รวมถึงจีเอ็มเอ็ม มิวสิค ในเครือจีเอ็มเอ็ม แกรมมี่ ที่ทำเพลงหมูเด้งออกมาเป็น 4 ภาษา ได้แก่ ภาษาไทย ภาษาอังกฤษ ภาษาจีน และภาษาญี่ปุ่น
เนื่องจากความนิยมของหมูเด้งเป็นที่แพร่หลายอย่างรวดเร็วบนอินเทอร์เน็ต จำนวนผู้เยี่ยมชมรายวันของสวนสัตว์จึงเพิ่มขึ้นเป็นสองเท่า โดยเฉพาะในวันที่ 7 และ 8 กันยายน พ.ศ. 2567 มีผู้เข้าชมสวนสัตว์รวมมากกว่าหนึ่งหมื่นคน อย่างไรก็ตามมีนักท่องเที่ยวบางคนรังควานหมูเด้งด้วยการสาดน้ำ และขว้างสิ่งของใส่เพื่อให้ตื่น เจ้าหน้าที่สวนสัตว์เปิดเขาเขียวจึงได้ติดตั้งกล้องวงจรปิดบริเวณรอบกรง และผู้อำนวยการสวนสัตว์ประกาศจะดำเนินคดีกับนักท่องเที่ยวที่รังควานหมูเด้ง พฤติกรรมนี้ถูกประณามอย่างแพร่หลายในโลกออนไลน์ เวลาต่อมาสวนสัตว์ได้จำกัดเวลาการเยี่ยมชมหมูเด้งคนละห้านาทีเพื่อรองรับจำนวนนักท่องเที่ยวที่มีจำนวนเพิ่มมากขึ้น
ในเดือนกุมภาพันธ์ พ.ศ. 2568 Elie Bogui ผู้ประสานงานโครงการ Taï Hippo ในโกตดิวัวร์ รายงานว่าแม้ว่าจะมีมีมทั่วโลกออนไลน์ แต่กลับไม่มีผลกระทบที่มีนัยสำคัญใด ๆ ที่สังเกตเห็นในแง่ของเงินทุนสำหรับการอนุรักษ์และปกป้องฮิปโปแคระ
ข้อกังวลด้านสวัสดิการ.
กลุ่มสวัสดิภาพสัตว์แสดงความกังวลเกี่ยวกับหมูเด้ง โดยโฆษกของ People for the Ethical Treatment of Animals (PETA) กล่าวว่า "เธอต้องเผชิญกับการถูกจำกัดตลอดชีวิต" ส่วนองค์กรพิทักษ์สัตว์แห่งโลกกล่าวว่า "การแชร์เนื้อหาหมูเด้งอาจดูไม่เป็นอันตราย แต่กลับส่งเสริมความโหดร้ายต่อสัตว์" นายณรงค์วิทย์ ชดช้อย ผู้อำนวยการสวนสัตว์ ปฏิเสธข้อกล่าวหาเหล่านี้ พร้อมยืนยันว่า สวนสัตว์จะดูแลสวัสดิภาพและคุณภาพชีวิตของสัตว์กว่า 2,000 ตัว สมาคมป้องกันการทารุณสัตว์แห่งประเทศไทยกล่าวว่า หมูเด้งได้รับการดูแลอย่างดี และ PETA อาศัยข้อมูลที่ "ล้าสมัย"
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดนครนายก พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครนายกทั้งจังหวัด
วัยคะนอง

วัยคะนอง  เป็นภาพยนตร์ดราม่าจิตวิทยา ชีวประวัติ สัญชาติอเมริกันที่ออกฉายในปี 1999 เขียนบทและกำกับโดย เจมส์ แมนโกลด์ จากบทภาพยนตร์ของแมนโกลด์, ลิซ่า ลูเมอร์ และ แอนนา แฮมิลตัน เฟแลน และได้อิงจาก บันทึกความทรงจำในปี 1993 ในชื่อเดียวกัน ของ ซูซานนา เคย์เซน นำแสดงโดย วิโนนา ไรเดอร์, แอนเจลีนา โจลี, เคลีย ดูวาล, บริตทานี เมอร์ฟี, เอลิซาเบธ มอสส์, จาเรด เลโท, แองเจลา เบตติส, เจฟฟรี่ย์ แทมบอร์, วาเนสซา เรดเกรฟ และ วูปี โกลด์เบิร์ก โดยภาพยนตร์เรื่องนี้เป็นเรื่องราวของหญิงสาวคนหนึ่งที่ต้องเข้ารับการบำบัดที่โรงพยาบาลจิตเวชเป็นเวลาถึง 18 เดือน หลังจากที่พยายามจะฆ่าตัวตาย
วัยคะนอง เข้าฉายในโรงภาพยนตร์ที่สหรัฐอเมริกาเมื่อวันที่ 21 ธันวาคม 1999 ภาพยนตร์เรื่องนี้ได้รับคำวิจารณ์ทั้งด้านเชิงบวกและด้านเชิงลบจากนักวิจารณ์เมื่อออกฉาย อย่างไรก็ตามทั้ง ไรเดอร์, โจลี, และเมอร์ฟีย์กลับได้รับคำชื่นชมอย่างกว้างขวางจากการแสดงของพวกเขา ทำรายได้ทั่วโลกกว่า 48 ล้านเหรียญสหรัฐ ถือเป็นความสำเร็จทางการค้า 
ภาพยนตร์เรื่อง "วัยคะนอง" ทำให้โจลี่ได้รับรางวัลต่างๆ มากมาย รวมทั้ง รางวัลออสการ์สาขานักแสดงสมทบหญิงยอดเยี่ยม รางวัล Critics' Choice Movie Award สาขานักแสดงสมทบหญิงยอดเยี่ยม รางวัลลูกโลกทองคำสาขานักแสดงสมทบหญิงยอดเยี่ยม – ภาพยนตร์ และ รางวัล Screen Actors Guild Award สาขานักแสดงสมทบหญิงยอดเยี่ยม
สาลิณี ศรีสมบัติ

สาลิณี ศรีสมบัติ (19 พฤศจิกายน พ.ศ. 2539 –) เป็นทั้งนักมวยปล้ำฟรีสไตล์และนักมวยปล้ำชายหาดทีมชาติไทย โดยในมวยปล้ำฟรีสไตล์ เธอได้รับรางวัลเหรียญเงินจากการแข่งมวยปล้ำในซีเกมส์ 2013 รุ่น 59 กก. ที่ย่างกุ้ง ประเทศพม่า, รางวัลเหรียญทองแดงจากการแข่งมวยปล้ำในซีเกมส์ 2019 รุ่น 62 กก. ที่นครอังเฮเลส ประเทศฟิลิปปินส์, รางวัลเหรียญเงินจากการแข่งมวยปล้ำในซีเกมส์ 2021 รุ่น 68 กก. ที่ฮานอย ประเทศเวียดนาม และรางวัลเหรียญเงินจากการแข่งมวยปล้ำในซีเกมส์ 2023 รุ่น 59 กก. ที่พนมเปญ ประเทศกัมพูชา
ส่วนในมวยปล้ำชายหาด เธอได้รับรางวัลเหรียญทองแดงจากการแข่งกีฬามวยปล้ำในเอเชียนบีชเกมส์ 2016 รุ่น 70 กก. ที่ดานัง ประเทศเวียดนาม
ภัคพล เพ็งสวย

ภัคพล เพ็งสวย ชื่อเล่น แม็ก (24 เมษายน พ.ศ. 2538 –) เป็นนักฟุตบอลชาวไทย ให้กับกองเรือรบ ในไทยลีก 3
อาชีพ.
ภัคพล เพ็งสวย ได้เซ็นสัญญากับสโมสรฟุตบอลตราดจนถึงเดือนธันวาคม พ.ศ. 2560 ซึ่งเป็นสโมสรจากเทศบาลเมืองตราดที่แข่งในลีกระดับสองอย่างไทยลีก 2 โดยหมดสัญญาและไม่มีสโมสรในฤดูกาล 2561 
ในวันที่ 1 มกราคม พ.ศ. 2562 สโมสรฟุตบอลราชนาวี ซึ่งเป็นทีมลีกระดับสองได้เซ็นสัญญากับเขา และลงแข่งในลีกระดับสองให้แก่สโมสรจากอำเภอสัตหีบไป 48 นัด ส่วนในเดือนสิงหาคม พ.ศ. 2564 เขาย้ายไปลีกระดับสาม และได้เข้าร่วมสโมสรฟุตบอลบางกอก โดยเขาลงแข่ง 27 ครั้งในโซนกรุงเทพมหานครและปริมณฑล โดยในเดือนเมษายน พ.ศ. 2565 ไม่มีการต่อสัญญากับทางสโมสรฟุตบอลบางกอก และไม่ทราบข้อมูลการแข่งของเขาตั้งแต่เดือนเมษายน พ.ศ. 2565 ถึงกลาง พ.ศ. 2566 
ในฤดูร้อน พ.ศ. 2566 สโมสรฟุตบอลกองเรือรบของลีกระดับสามได้เซ็นสัญญากับเขา โดยลงแข่งให้แก่สโมสรใน"โซนภาคตะวันออก"ของลีกดังกล่าวไปเก้าครั้ง
มาซาโกะ อิโซเบะ

มาซาโกะ อิโซเบะ (; โรมาจิ: "Isobe Masako", เกิด 14 พฤษภาคม 1957) เป็นนักแสดงและนักพากย์ ชาวญี่ปุ่น สังกัดโรงละครซูบารุ เกิดที่จังหวัดฟุกุโอกะ
วิทยาลัยแพทยศาสตร์หย่อง หลู่ หลิ่น

วิทยาลัยแพทยศาสตร์หย่อง หลู่ หลิ่น  เป็นสถาบันแพทยศาสตร์ภายใต้มหาวิทยาลัยแห่งชาติสิงคโปร์ สถาปนาขึ้นในปี 1905 การจัดอันดับมหาวิทยาลัยโลกของไทมส์และการจัดอันดับมหาวิทยาลัยโลกคิวเอสปี 2021 จัดอันดับให้วิทยาลัยนี้เป็นหนึ่งในสถาบันแพทยศาสตร์อันดับต้นของทวีปเอเชียที่อันดับสามของภูมิภาคเอเชียแปซิฟิก และเป็นอันดับหนึ่งในภูมิภาคเอเชียตะวันออกเฉียงใต้ ศิษย์เก่ามีทั้งสมาชิกรัฐสภาของสิงคโปร์ นายกรัฐมนตรีมาเลเซีย และแพทย์ที่มีชื่อเสียงมากมาย
ประวัติศาสตร์.
วิทยาลัยแพทยศาสตร์ของรัฐบาลนิคมช่องแคบและสหพันธรัฐมลายา  สถาปนาขึ้นในปี 1905 เพื่อเปิดสอนวิชาแพทยศาสตร์ในรัฐอาณานิคมของอังกฤษ ที่ซึ่งปัจจุบันคือมาเลเซียและสิงคโปร์ ในปี 1921 ได้เปลี่ยนชื่อเป็น วิทยาลัยแพทยศาสตร์คิงเอ็กเวิร์ดเดอะเซเวนท์  หลังได้รับเงินบริจาคจากกองทุนอนุสรณ์กษัตริย์เอ็ดเวิร์ดที่เจ็ด 
สถาบันเข้าร่วมเป็นส่วนหนึ่งของมหาวิทยาลัยแห่งชาติสิงคโปร์ในปี 1982 ในฐานะคณะแพทยศาสตร์ มหาวิทยาลัยแห่งชาติสิงคโปร์ ในปี 2005 เนื่องในโอกาสครบรอบหนึ่งร้อยปีของการก่อตั้งสถาบัน ได้มีการเปลี่ยนชื่อเป็น วิทยาลัยแพทยศาสตร์หย่อง หลู่ หลิ่น  โดยตั้งชื่อให้เกียรติแก่แพทย์และผู้ใจบุญ หย่อง หลู่ หลิ่น (杨潞龄; ฮากกา: yòng lù lìn) หลังได้รับเงินบริจาค 100 ล้านดอลล่าร์สิงคโปร์จากกองทุนหย่อง หลู่ หลิ่น (Yong Loo Lin Trust) เงินบริจาคก้อนนี้ต่อมามีส่วนช่วยในการขยับขยายกิจการและบริการของสถาบันอย่างมาก
ชาวมอแซนเดรอน

ชาวมอแซนเดรอน  มีอีกชื่อว่า ชาวแทแบรี หรือ ชาวแทแบเรสถาน (หรือ) เป็นชาวอิหร่านที่เป็นชนพื้นเมืองในภูมิภาคทะเลแคสเปียนของประเทศอิหร่าน พวกเขาอาศัยอยู่ที่ชายฝั่งตอนใต้ของทะเลแคสเปียนและเป็นส่วนหนึ่ีงของอดีตภูมิภาคที่มีชื่อว่าแทแบรีสถาน เทือกเขาแอลโบร์ซเป็นชายแดนตอนใต้ของพื้นที่ที่ชาวมอแซนแดรอนอาศัยอยู่
กลุ่มทัพกลาง

กลุ่มทัพกลาง  เป็นหน่วยทหารที่เคยดำรงอยู่สองครั้งของกองทัพบกเยอรมัน ปฏิบัติหน้าที่ในแนวรบด้านตะวันออกในสงครามโลกครั้งที่สอง
กลุ่มทัพกลางหน่วยแรก ก่อตั้งขึ้นตามคำสั่งของฮิตเลอร์ลงวันที่ 18 ธันวาคม 1940 ในช่วงการวางแผนปฏิบัติการบาร์บาร็อสซา โดยถูกวางให้เป็นหนึ่งในกลุ่มทัพที่จะรุกรานสหภาพโซเวียต ภายหลังกลุ่มทัพเหนือติดอยู่ในคูร์ลันด์ในกลางปี 1944 กลุ่มทัพเหนือก็เปลี่ยนชื่อเป็น "กลุ่มทัพคูร์ลันด์" ส่วนกลุ่มทัพกลางหน่วยแรกก็ถูกเปลี่ยนชื่อเป็น "กลุ่มทัพเหนือ" และอีกไม่กี่วันต่อมา กลุ่มทัพ A ก็เปลี่ยนชื่อเป็นกลุ่มทัพกลาง
โรงพยาบาลมหาวิทยาลัยแห่งชาติ

โรงพยาบาลมหาวิทยาลัยแห่งชาติ (NUH) เป็นโรงพยาบาลระดับตติยภูมิและศูนย์ฝึกสอนแพทยศาสตร์ในประเทศสิงคโปร์ ตั้งอยู่ที่เคนต์ริดจ์ และมีขนาด 1,160 เตียง และเป็นสถาบันฝึกสอนสำหรับนักศึกษาวิชาแพทยศาสตร์และทันตแพทยศาสตร์ของมหาวิทยาลัยแห่งชาติสิงคโปร์ (NUS) 
NUH เป๋นโรงพยาบาลเรือธงของบริการสุขภาพมหาวิทยาลัยแห่งชาติ และเป็นโรงพยาบาลสอนหลักของวิทยาลัยแพทยศาสตร์หย่อง หลู่ หลิ่น ซึ่งก่อนหน้าฝึกสอนที่โรงพยาบาลกลางสิงคโปร์ (SGH) ภายในเขตโรงพยาบาลประกอบด้วยอีกสามศูนย์ย่อย ได้แก่ สถาบันมะเร็งโรงพยาบาลมหาวิทยาลัยแห่งชาติ สิงคโปร์ (National University Cancer Institute, Singapore; NCIS), ศูนย์หัวใจมหาวิทยาลัยแห่งชาติ สิงคโปร์ (National University Heart Centre, Singapore; NUHCS) และ ศูนย์สุขภาพช่องปากมหาวิทยาลัยแห่งชาติ สิงคโปร์ (National University Centre for Oral Health, Singapore; NUCOHS) 
ประวัติศาสตร์.
เริ่มแรกโครงการสร้างโรงพยาบาลใช้ชื่อว่าโรงพยาบาลเคนต์ริดจ์ (Kent Ridge Hospital) แบบแปลนโรงพยาบาลร่างขึ้นในปี 1975 โดยมหาวิทยาลัยสิงคโปร์ (ในเวลานั้น) เริ่มแรกวางแผนก่อสร้างให้มีชนาด 752 เตียง งบประมาณ $143 ล้าน โรงพยาบาลเริ่มก่อสร้างในปี 1980 แล้วเสร็จทั้งโครงการในปี 1984 และเปิดเป็นโรงพยาบาลที่รัฐเป็นเจ้าของภายใต้การบริหารงานโดยเตมาเส็กโฮลดิงเป็นแห่งแรก เริ่มพนักงานเข้าทำงานในวันที่ 15 มกราคม 1985 และในวันเดียวกันนี้ได้เปลี่ยนชื่อเป็นโรงพยาบาลมหาวิทยาลัยแห่งชาติ เปิดให้บริการรับผู้ป่วยคนแรกในวันที่ 24 มิถุนายน 1985 โดยเปิดให้บริการสองแผนก คือ แผนกอายุรกรรม และ แผนกศัลยศาสตร์ออร์โทพีดิกส์ โรงพยาบาลเปิดอย่างเป็นทางการในวันที่ 17 มิถุนายน 1986 โดย โก๊ จ๊ก ตง รองนายกรัฐมนตรีและรัฐมนตรีกระทรวงกลาโหม เป็นผู้ประกอบพิธีเปิด
โรงพยาบาลเปลี่ยนผ่านการเป็นเจ้าของจากเตมาเส็กโฮลดิงมาเป็นองค์การสุขภาพสิงคโปร์ (Health Corporation of Singapore; HCS) ของกระทรวงสาธารณสุขในปี 1987 และในปี 1990 จึงส่งมอบเป็นของมหาวิทยาลัยแห่งชาติสิงคโปร์ (NUS) ซึ่งตรงกับความตั้งใจในการตั้งให้โรงพยาบาลนี้เป็นโรงพยาบาลสอนแห่งหลักของสิงคโปร์ และรัฐบาลยังบังคับให้มีการตั้งศูนย์บริการสุขภาพที่เฉพาะทางเป็นพิเศษ (highly specialised units) มีเปิดเฉพาะที่โรงพยาบาลกลางและที่นี่เท่านั้น ในขณะที่ทุกโรงพยาบาลที่เหลือจะเปิดให้บริการสุขภาพในแผนกเฉพาะทางทั่วไป
งุยเปียว

งุยเปียว มีชื่อในภาษาจีนกลางว่า เว่ย์ เหมี่ยว  เป็นขุนพลของรัฐง่อก๊กในยุคสามก๊กของจีน "เจี้ยนคางฉือลู่" (建康实录) บันทึกว่างุยเปียวมีตำแหน่งเป็นขุนพลทัพขวา (右軍將軍 "โย่วจฺวินเจียงจฺวิน")
ประวัติ.
ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจักรพรรดิลำดับที่ 2 ของง่อก๊กออกจากตำแหน่งจักรพรรดิและตั้งให้ซุนฮิวขึ้นครองราชย์เป็นจักรพรรดิองค์ใหม่ ต่อมาซุนหลิมทูลขอไปยังบู๊เฉียง (武昌 "อู่ชาง"; ปัจจุบันคือนครเอ้อโจว มณฑลหูเป่ย์) เพื่อดูแลการป้องกันชายแดนซึ่งซุนฮิวทรงอนุญาต ภายหลังงุยเปียวทูลซุนฮิวว่า "ซุนหลิมอยู่ภายนอกจะก่อกบฏเป็นแน่" ในทำนองเดียวกัน ชีซก (施朔 "ชือ ชั่ว") ผู้เป็นนายทหารยุทธพิทักษ์ (武衛士 "อู่เว่ย์ชื่อ") ก็ทูลว่ามีหลักฐานว่าซุนหลิมคิดการก่อกบฏ ซุนฮิวจึงคบคิดกับขุนพลเตียวปอและเตงฮองวางแผนสังหารซุนหลิมได้สำเร็จเมื่อต้นปี ค.ศ. 259
ในนิยาย"สามก๊ก".
ในนิยายอิงประวัติศาสตร์ในคริสต์ศตวรรษที่ 14 เรื่อง"สามก๊ก" เล่าว่างุยเปียวร่วมกับเตงฮองและชีซกในการวางแผนจับกุมเหล่าน้องชายของซุนหลิม
ชีซก

ชีซก มีชื่อในภาษาจีนกลางว่า ชือ ชั่ว  เป็นนายทหารของรัฐง่อก๊กในยุคสามก๊กของจีน มีตำแหน่งเป็นนายทหารยุทธพิทักษ์ (武衛士 "อู่เว่ย์ชื่อ") "เจี้ยนคางฉือลู่" (建康实录) บันทึกว่าชีซกมีตำแหน่งเป็นขุนพลยุทธพิทักษ์ (武衞將軍 "อู่เว่ย์เจียงจฺวิน")
ประวัติ.
ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจักรพรรดิลำดับที่ 2 ของง่อก๊กออกจากตำแหน่งจักรพรรดิและตั้งให้ซุนฮิวขึ้นครองราชย์เป็นจักรพรรดิองค์ใหม่ ต่อมาซุนหลิมทูลขอไปยังบู๊เฉียง (武昌 "อู่ชาง"; ปัจจุบันคือนครเอ้อโจว มณฑลหูเป่ย์) เพื่อดูแลการป้องกันชายแดนซึ่งซุนฮิวทรงอนุญาต ภายหลังขุนพลงุยเปียว (魏邈 "เว่ย์ เหมี่ยว") ทูลซุนฮิวว่า "ซุนหลิมอยู่ภายนอกจะก่อกบฏเป็นแน่" ในทำนองเดียวกัน ชีซกก็ทูลว่ามีหลักฐานว่าซุนหลิมคิดการก่อกบฏ ซุนฮิวจึงคบคิดกับขุนพลเตียวปอและเตงฮองวางแผนสังหารซุนหลิมได้สำเร็จเมื่อต้นปี ค.ศ. 259
ครอบครัว.
ชีซกมีบุตรชายชื่อชือ เฉิน (施岑) ชื่อรอง ไท่-ยฺวี่ (太玉) เป็นนักพรตเต๋าในยุคราชวงศ์จิ้น
ในนิยาย"สามก๊ก".
ในนิยายอิงประวัติศาสตร์ในคริสต์ศตวรรษที่ 14 เรื่อง"สามก๊ก" เล่าว่าชีซกร่วมกับเตงฮองและงุยเปียวในการวางแผนจับกุมเหล่าน้องชายของซุนหลิม